ኣብ ሃገረይ ወጻኢ ኮይነ ኣባላት ስድራ-ቤተይ ክጥርንፍ ይኽእል ዶ?

ጥርናፈ ስድራ-ቤት ኣብ ትሕቲ መምሪሒ ዳብሊን ሰለስተ (Dublin III)

ካብ ስድራ ምፍላይ ከቢድን ቀልቢ ዝሰልብን እዩ። ሓበሬታ ንስደተኛታት ኣብ ጉዕዞ (Refugee Info Bus) ብዛዕባ ምጥርናፍ ስድራ-ቤት ዝምልከት ናይ ሓበሬታ ሰንደቅ ኣዳልያትልኩም ኣላ።

ኣባል ስድራ ናይ ምጥላብ ኣገባባት ኣብዚ ዝተሓጽረ ግን ኣዮከነን። ንኻልእ ኣገባባት ከም ብኣእንጋት ሃገር ዝግበር ምጥርናፍ ስድራ-ቤትን ናይ ስድራ ቪሳታትን ኣብ ሰንደቅ ሓበሬታ ንስደተኛታት ኣብ ጉዕዞ (Refugee Info Bus) ተመልከቱ።

እዚ ሓበሬታ እዚ ንኣባላት ዳብሊን ሰለስተ (Dublin III) ዝኾና ሃገራት ጥራይ ዝምልከት እዩ። እተን ሃገራት ድማ ከምዘን ዝስዕባ እየን፤

ኣውስትርያ, በልጁም, ቡልጋሪያ, ኩሬሻ, ሳይፕራስ, ቸክ ሪፓብሊክ, ደንማርክ, ኢስቶንያ, ፊንላንዳ, ፈረንሳ, ጀርመን, ሆላንዳ, ሃንጋሪ, ኣይስላንዳ, ኣየርላንዳ, ጥልያን, ላትቭያ, ሊችተንስተይን, ሊትወንያ, ላክስንበርግ, ማልታ, ኖርወይ, ፖላንዳ, ፖርቱጋል, ሮማንያ, ስሎቫክያ, ስሎቨንያ, ስፓኛ, ሽወደን, ስዊዘርላንድ, ዓባይ ብሪጣንያ.

Austria, Belgium, Bulgaria, Croatia, Cyprus, the Czech Republic, Denmark, Estonia, Finland, France, Germany, the Netherlands, Hungary, Iceland, Ireland, Italy, Latvia, Lichtenstein, Lithuania, Luxemburg, Malta, Norway, Poland, Portugal, Romania, Slovakia, Slovenia, Spain, Sweden, Switzerland and the United Kingdom.

ንጥርናፈ ስድራ-ቤት ከተመልክቱ ትኽእሉ ንስኻትኩምን ክጥርነፉኹም ትደልይዎም ኣባላት ስድራኹምን ግድን ኣብዘን ኣብ ላዕሊ ዝተጠቅሳ ሃገራት ሕጋዊ ናይ መምበር ፍቃድ ምስ ዝህልዎም ጥራይ እዩ። እዚ ማለት ከኣ ስደተኛታት፣ ሓተቲ ዑቅባ፣ ዘግነት ወይ ድማ ካልእ ናይ ዓቁባ መምበሪ ፍቃድ ክህልወኩም ኣሎዎ።

ንመምበሪ ፍቃድ ምስ ኣመልከትኩም ኣብ ዉሽጢ ሰለስተ ወርሒ ጥራይ እዩ ንጥርናፈ ኣባል ስድራ-ቤት ከተመልክቱ ዝከኣል። እዚ ማለት ከኣ ኣብ ኣባላት ዳብሊን ሰለስተ ዝኾና ሃገራት ዕቁባ ምስ ሓተትኩም ኣብ ዉሽጢ ሰለስተ ወርሒ ምስ ዘመድኩም ክትጥርነፉ ከምትደልዩ ከተመልክቱ ይግባእ።

ኣብዘን ኣብ ላዕሊ ዝተጠቅሳ ኣባላት ሃገራት ዳብሊን ኮንኩም ንጥርናፈ ስድራ-ቤት ንኸተመልክቱ ዝኽፈል ገንዘብ የለን። ምናልባት ግን መርመራ ናይ DNA ክትገብሩ ወይ ድማ ሰነዳት ከተተርጉሙ ምስትደልዩ ገንዘብ ከድልየኩም ይኽእል።

ኣብ ትሕቲ መምርሒ ዳብሊን ሰለስተ ምጥርናፍ ስጋብ 11 ወርሒ ክወስድ ይኽእል፣ ካብኡ ንላዕሊዉን ክወስድ ይኽእል እዩ።

ኣብ ትሕቲ መምሪሒ ዳብሊን ሰለስተ ኣብ ዘለኹሞ ዓዲ ንኽመጹኹም ከተመልክቱሎም ትኽእሉ ኣባላት ስድራ-ቤት፣

1. በዓል/ቲ ቤት፣ ካልእ ሕጋዊ/ቅቡል መጻምድቲ
2. ትሕቲ ዕድመ ቆልዑ
3. ካብ ስድራኹም ተፈሊኹም ኣብ ካልእ ሃገር ትነብሩ ትሕቲ ዕድመ እንተኾንኩም ድማ ወለድኹም፣ የሕዋትኩም፣ ወለዶም ንወለድኹም፣ ኣኮታትኩምን ሓው-ኣቦታትኩምን ወይዉን ሓትኖታትኩምን ኣሞታትኩምን ክትጠልቡ ይከኣል
4. ጽግዕተኛ ዘመድ
5. ካልኦት ኣባላት ስድራ ዉን ኣብ ትሕቲ ዘይቀያዲ ዓንቀጽ ከመልክቱ ይከኣል
6. በዓል/ቲ ቤት፣ ካልእ ሕጋዊ/ቅቡል መጻምድቲ

ምርዕዋት እንተኾንኩም ወይ ድማ ካልእ ቅቡል ናይ መዉስቦ ዝምድና እንተሊኩም ከምኡዉን ንክልተ ዓመት ዝኣክል ንቀጻሊ ምሳኹም ከም መጻምዲ/ቲ ዝነብር/ትነብር ዝነበረ/ት ዘመድ እሞኸኣ ኣብዘን ኣባላት ዳብሊን ሰለስተ ዝበሃላ ሃገራት ናይ መምበሪ ፍቃድ እንተልይዎም ከተመልክቱሎም ይከኣል። እዚ ዝተጠቅሰ ዝምድናታት ካብ ሃገርኩም ምስ ወጻእኩም ዝጀመረ ክኸዉን ይኽእል እዩ። ኣባላት ዳብሊን ሰለስተ ዝኾና ሃገራት ካብ ሓደ/ሓንቲ ባዓል/ቲ ቤት ንላዕሊ ንጥርናፈ ስድራ-ቤት ክተመልክቱ ኣይፍቅዳን እየን።

ክልተኹም ተጻመድቲ ድማ ነን ዕቁባኹም ዝከታተሉ/ላ ሰበስልጣ ትነብሩለን ኣባላት ዳብሊን ሰለስተ ዝኾን ሃገራት ክጥርነፉ ከምትደልዩ መልክዕ ብጽሑፍ ከተመልክቱ ይግባእ።

1. ትሕቲ ዕድመ ቆልዑ

ኣብዘን ኣብ ላዕሊ ዝተጠቅሳ ሃገራት ትሕቲ ዕድመ ደቅኹም እንተልዮምኹም ወይዉን ትሕቲ ዕድመ ቆልዑ እንተኾንኩም ንጥርናፈ ስድራ ከተመልክቱ ይከኣል። እቶም ተመልክቱሎም ትሕቲ ዕድመ ቆልዑ ድማ ግድን ትሕቲ 18 ክኾኑ ኣሎዎም።

እቶም ከተመልክቱሎም ትደልዩ ቆልዑ ከኣ ነፍሶም ዝኸኣሉ ኩኾኑ የብሎምን፣ ማለት ምርዕዋት ወይ ዉን ዝወለዱ ክኾኑ የብሎምን።

እቶም ክትጥርነፉ ትደልዩ ድማ ንዕቁባኹም ዝከታተሉ ሰበስልጣ ትነብሩለን ኣባላት ዳብሊን ሰለስተ ዝኾን ሃገራት ክጥርነፉ ከምትደልዩ ብመልክዕ ብጽሑፍ ክትሕብሩ ይግባእ።

1. ካብ ስድርኦም ተፈልዮም ዝነብሩ ቆልዑ

ካብ ስድራኹም ተፈሊኹም በይንኹም ትነብሩ ኮንኩም ምስ ስድራኹም ክትጥርነፉ ኣብ ትሕቲ እዚ ዓንቀጽ እዚ ክተመልክቱ እንተደሊኹም፡

* ካብ ስድራ ተፈሊኹም በይንኹም ኣብ ጉዕዞ ዘሎኹም
* ትሕቲ 18 ኸኣ ክትኮኑ ኣሎኩም።

ትሕቲ 18 ምዃንኩም ብጭብጢ ከተእምኑ ክትክእሉ ድማ ኣሎኩም። እዚ ሰነዳት እንተዘይብልኩም እሞኸኣ ትሕቲ ዕድመ ዘይትመስሉ እንተኾንኩም ከቢድ ክኸዉን ይኽእል እዩ። እንተዘይኣሚኖምኹም ድማ ብመንግስቲ ዝግበር ግምገማ ናይ ዕድመ ክትገብሩ ትግደዱ።

ነዞ ኣብ ላዕሊ ዝተጠቅሰ እንተማሊእኹም ድማ ምስ ወለድኹምን የሕዋትኩምን ክትጥርነፉ ይከኣል። ከምኡዉን ብግቡእ ክናብዩኹምን ከንብሩኹምን ክእለት ከም ዘለዎም መረጋገጺ እንተቅሪቦም ምስሓዉ-ቦታትኩም፣ ኣኮታትኩም፣ ሓትኖታትኩም፣ ኣሞታትኩምን ወለዶም ንወለድኹምን ክትጥርነፉ ክትሓቱ ይከኣል።

1. ጽግዕተኛታት

ጽግዕተኛ ዝባሃል ምእላይ ዘድልዮ ሰብ እዩ። ወላዲ፣ ደቅኹምን (ልዕሊ 18 ክኾኑ ይኽእሉ) የሕዋትኩምን ናባኹም ተመርኲሶም ዝነብሩ ወይድማ ንስኻትኩም ናቶም ጽግዕተኛ እንተኾንኩም ብሓንሳብ ንኽትጥርነፉ ክትሓቱ ትኽእሉ ኢኹም። ዝምድናኹም ግና ካብ ቀደም ኣብ ወላዲት ሃገርኩም እንከሎኹም ዝጀመረ ክኸዉን ኣሎዎ።

እቶም ጽግዕተኛ ድማ ግድን ካብዞም ዝስዕቡ ክኾኑ ኣሎዎም፣

1. ነፍሰጾር
2. ኣደ/ኣቦ ህጻን
3. ዓበይቲ
4. ብጽኑዕ ዝሓመሙ (ነባሪን ክሓዊ ዘይክእልን ሕማም (ከም ኣብነት፣ ሕማም መንሽሮ) ዘለም ክኾኑ ኣሎዎም ማለት እዩ)
5. ወይ ከቢድ ኣካላዊ ስንክልና ዘለዎም

እቲ/ታ ንጥርናፈ ስድራ ከ(ተ)መልክተሎም ዝደሊ/ትደሊ ድማ ነቶም ጽግዕተኛ ብግቡእ ክናብይዎም ዝኽእሉ ክኾኑ ኣለዎም። እዚ ማለት ከኣ ንኹላትኩም ከንብረኩም ዝኽእል እኹል ኣታዊ ክህልወኩም ኣሎዎ ማለት እዩ።

1. ካልኦት ኣባላት ስድራ ኣብ ትሕቲ ዘይቀያዲ ዓንቀጽ

ብኻልእ ናይ ሕጊ ዓንቀጻት ክጥርነፉ ዘይከኣሉ ኣባላት ስድራ ዝኾኑ ኣብ ትሕቲ ዘይቀያዲ ዓንቀጽ ከመልክቱ ይኽእሉ። ኣብ ትሕቲ እዚ ዘይቀያዲ ዓንቀጽ ናይ ምጥርናፍ ተኽእሎ ኣዝዩ ጸቢብ ኮይኑ እቶም ክጥርነፉ ዝደልዩ ዘመድ ጽግዕተኛን ናይ ግህሰት ሰብኣዊ መሰላት ጥርዓን ዘሎዎምን ክኾኑ ኣሎዎም።